Jan Schmid

Jan Andreas Schmid (født 24. november 1983 i Trondheim) er en norsk kombinerttrener og tidligere kombinertløper. Frem til 2006 var han sveitsisk statsborger, og han har representert både Sveits og Norge internasjonalt. Han har deltatt i fire OL: i 2002, 2006, 2010 og 2018. Schmid ble verdensmester da han var med på Norges lag som vant 4 × 5 kilometer stafett/normalbakke i Ski-VM 2019 i Seefeld.

 Verdenscupseire 
 Nr. Dato Sted Øvelse 1.    Ramsau am Dachstein  10 km NH  2.    Lahtis  10 km LH 3.    Val di Fiemme  10 km LH 4.    Chaux-Neuve  10 km LH 5.    Hakuba  10 km LH

 Familie 
Jan Schmid er født og oppvokst i Norge, med sveitsiske foreldre. Schmids mor, Ruth Schmid, har vært leder av kombinert-komiteen i Norges Skiforbund. Jans fem år yngre bror, Tommy Schmid, representerer (per mars 2011) det sveitsiske landslaget. Deres far, Rudolf, er skitrener på Jans og Tommys klubblag Sjetne IL. Hele familien er aktive innenfor orientering. De er også medlem av Trollelg Orienteeringclub, som er en lokal klubb i Trondheim.

 Ski-karriere 
 Sveits 
Han konkurrerte for Sveits i verdenscupen til og med 2006-sesongen. Han har blant annet en fjerdeplass fra lagkonkurransen under OL 2006 i Torino.

 Norge 
Da han skiftet fra sveitsisk til norsk statsborgerskap sommeren 2006, måtte han kjøpe lisensen sin fri fra det sveitsiske skiforbundet, slik at han kunne representere Norge i kombinert.

Han var også med i den norske troppen til VM 2007 i Sapporo i Japan, uten å få delta i noen øvelser.

Han stod på seierspallen i verdenscupen for første gang i Ramsau 20. desember 2008.

Han deltok på nytt i Ski-VM 2009 i Liberec, og fikk sitt gjennombrudd der, med sin første internasjonale medalje, en sølvmedalje på sprint (skihopping normalbakke HS100 + 10 km langrenn), bak amerikanske Todd Lodwick.

Han tok sølv under Vinter-OL 2018.

 Sammenlagtplasseringer i verdenscupen 
 Sesong  Plassering  Poeng 2001/02  37.  300 2002/03  47.  34 2003/04  18.  253 2004/05  34.  121 2005/06  30.  169 2006/07  24.  120 2007/08  22.  253 2008/09  7.  622 2009/10  17.  288 2010/11  8.  394 2011/12  9.  619 2012/13  27.  160 2013/14  14.  324 2014/15  7.  578 2015/16  8.  595 2016/17  23.  263  2017/18  2.  1133 2018/19  14.  370 

 Referanser 

 Eksterne lenker 



Kategori:Norske kombinertløpere
Kategori:Norske kombinerttrenere
Kategori:Sveitsiske kombinertløpere
Kategori:Verdensmestere i kombinert
Kategori:Olympiske sølvmedaljevinnere for Norge
Kategori:Kongepokalvinnere i skiidrett
Kategori:Norgesmestere i kombinert
Kategori:Deltakere for Sveits under Vinter-OL 2002
Kategori:Kombinertløpere under Vinter-OL 2002
Kategori:Deltakere under Ski-VM 2003
Kategori:Deltakere under Ski-VM 2005
Kategori:Deltakere for Sveits under Vinter-OL 2006
Kategori:Kombinertløpere under Vinter-OL 2006
Kategori:Deltakere under Ski-VM 2009
Kategori:Deltakere for Norge under Vinter-OL 2010
Kategori:Kombinertløpere under Vinter-OL 2010
Kategori:Deltakere for Norge under Vinter-OL 2018
Kategori:Kombinertløpere under Vinter-OL 2018
Kategori:Medaljevinnere under Vinter-OL 2018
Kategori:Deltakere under Ski-VM 2011
Kategori:Deltakere under Ski-VM 2015
Kategori:Deltakere under Ski-VM 2019
Kategori:Personer fra Trondheim kommune
Kategori:Olympiske medaljevinnere i kombinert